44. ΝΟΜΟΘΕΤ. ΔΙΑΤΑΓΜΑ υπ’ αριθ. 319 της 15/19 Φεβρ. 1974 (ΦΕΚ Α΄ 46) (Διόρθ. Ημαρτ. εν ΦΕΚ Α΄ 47 της 21  Φεβρ. 1974) Περί παροχών μαθητών παραγωγικών Σχολών Αξιωματικών και Υπαξιωματικών των Ενόπλων Δυνάμεων. Άρθρ.1.-1.Ο βασικός μηνιαίος μισθός των μαθητών των παραγωγικών Σχολών Μονίμων Αξιωματικών των Ενόπλων Δυνάμεων ορίζεται από 1ης Ιαν. 1974 ίσος προς 0,15 του εκάστοτε βασικού μηνιαίου μισθού του μονίμου Ανθυπολοχαγού. 2.Ο βασικός μηνιαίος μισθός των μαθητών των παραγωγικών Σχολών Μονίμων Υπαξιωματικών των Ενόπλων Δυνάμεων ορίζεται από 1ης Ιαν. 1974 ίσος προς 0,15 του εκάστοτε βασικού μηνιαίου μισθού του μονίμου Λοχίου 0-8 ετών. Άρθρ.2.-Πάσα διάταξις αντικειμένη εις το παρόν Ν.Δ/γμα καταργείται. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 